Islām—The Way to God by Submission Axkaamta Janaasada تلخيص أحكام الجنائز Qore al-Callaama al-Muxaddis Maxamed Naasirud-Diin al-Albaani -Eebbe ha u naxariistee- Turjume CabdiRisaaq Maxamed Cilmi Qof kasta ayaa xaq u leh inuu daabacdo tarjamada kitaabkan oo ma dhowrsana Weli lama daabicin kitaabkan Mahadnaq Waxaan ugu horayntii u mahadnaqayaa Eebbe, oo igu galadaystay nimcooyin tira badan oo aanan koobi karin. Ka dibna waxaan u mahadnaqayaa dhammaan dadkii igu caawiyey talo, fikrad iyo ducaba. Waxaana idin leeyahay dhamaantiin جزاكم الله Magaca Eebbaha Naxariistaha guud Naxariistaha gaar. Waxaa mahad iska leh Eebbe Barbaariyaha uumanka, amaanta Eebbe iyo nabadgelyadiisana korkiisa ha ahaato uunkiisa kii ugu wanaagsanaa Maxamed, reerkiisa iyo intii raacdeyba. Intaas ka dib: Kani waa Axkaamta Janaasada sidii ka sugneyd Nabiga amaanta Eebbe iyo nabadgalyadiisa korkiisa ha ahaatee. Ulajeedadayduna waxay tahay in aan ugu dhawaado Eebbe, anigoo u turjumayo soomaalida jecel iney bartaan diintooda. Waxaana weydiisanayaa Eebbaha weyn inuu howshan ka dhigo mid isaga dartiis loo sameeyay, nooguna daro miisaanka wanaagyadeena maalin aysan xoolo iyo caruur waxba tarayn.